[{"text_idx": "#000001", "text": "Lemmikloomad ja linnud sinu kodus"}, {"text_idx": "#000002", "text": "5 po\u0303hjust, miks peaksid oma toataime u\u0308mber istutama"}, {"text_idx": "#000003", "text": "Kevadine pa\u0308ike on toataimedele nagu ku\u0308tus. Nad on va\u0308lja puhanud ning pu\u0308u\u0308avad nu\u0308u\u0308d valgust ja mo\u0303nulevad soojas, et end va\u0308lja sirutada ja kasvama hakata."}, {"text_idx": "#000004", "text": "U\u0308htlasi on ka\u0308es ka parim aeg oma toataimede u\u0308mberistutamiseks. Kas paned taime suuremasse potti vo\u0303i va\u0308rskendad lihtsalt mulda olemasolevas, mo\u0303lemal juhul ta\u0308nab ta Sind uute ilusate kasvude na\u0308ol."}, {"text_idx": "#000005", "text": "Anname Sulle mo\u0303ned no\u0303uanded, kuidas oma toataimi u\u0308mber istutada, et nad oleksid vo\u0303imalikult o\u0303nnelikud ja terved."}, {"text_idx": "#000006", "text": "Kas istutada u\u0308mber vo\u0303i vahetada mulda?"}, {"text_idx": "#000007", "text": "U\u0308mberistutamine ei ole vajalik igal kevadel, ku\u0308ll aga on oluline selle vajadust igal kevadel kontrollida. Ko\u0303ik toataimed ei talu sagedast u\u0308mberistutamist ja mo\u0303ned tahavadki just va\u0308iksemas potis kasvada. Seega a\u0308ra kiirusta taime suuremasse potti u\u0308mberistutamisega."}, {"text_idx": "#000008", "text": "Noored taimed vajavad u\u0308mberistutamist sagedamini kui vanad taimed. Kui suur taim on juba mahukas potis, siis on targem talle kasvujo\u0303udu anda kas sama suurde potti u\u0308mber istutades, potis pealmist mulda vahetades vo\u0303i rohkem va\u0308etist andes."}, {"text_idx": "#000009", "text": "U\u0308mberistutamise vajadust saad kontrollida kui to\u0303mbad taime ettevaatlikult potist va\u0308lja (kuiva mulla puhul on see lihtsam). On normaalne, kui mo\u0303ni juur tiirleb u\u0308mber poti siseseina, aga kui juuri on tihe mass, eriti poti alumises kolmandikus, on aeg taim u\u0308mber istutada."}, {"text_idx": "#000010", "text": "Seega, u\u0308mberistutamine ta\u0308hendab, et juurepall istutatakse suuremasse potti."}, {"text_idx": "#000011", "text": "NB! Tavaliselt la\u0308heb u\u0308mberistutamisel vaja vaid u\u0308he numbri vo\u0303rra suuremat potti! Ehk siis potti, mis on 2\u20133 cm laiem kui vana. Liiga palju ruumi hoopiski aeglustab taime kasvu!"}, {"text_idx": "#000012", "text": "Mullavahetus aga ta\u0308hendab u\u0308mberistutamist sama suurde potti, kuid enamus mullast vahetatakse va\u0308lja. See on vajalik siis, kui taime ei saa suuremasse potti istutada."}, {"text_idx": "#000013", "text": "Mullavahetuseks kobesta na\u0308iteks va\u0308ikese pulga vo\u0303i lusikaga mulla pealmine kiht ja eemalda see 2\u20133 cm paksuselt. Asenda see uue samat tu\u0308u\u0308pi mullaseguga, mis on niisutatud ja kuhu oled lisanud ka va\u0308etist."}, {"text_idx": "#000014", "text": "Kui lisaks mullavahetusele edaspidi korrapa\u0308raselt va\u0308etada, pole enamikku taimi vaja mitu aastat u\u0308mber istutada."}, {"text_idx": "#000015", "text": "Kasta taim pa\u0308ev vo\u0303i kaks enne plaanitud u\u0308mberistutamist korralikult la\u0308bi. See muudab lihtsamaks tema potist eemaldamise ning kindlustab, et taim on piisavalt niisutatud, mis va\u0308hendab s\u030cokiriski."}, {"text_idx": "#000016", "text": "Eemalda taim o\u0303rnalt potist. Olenevalt suurusest ja juurte poti ku\u0308lge kinnitumise ma\u0308a\u0308rast, vo\u0303ib pott vajada ku\u0308lili keeramist vo\u0303i isegi so\u0303bra abi potist kinni hoidmisel, samal ajal ise taimest haarates. Kui juured on va\u0308ga ko\u0303vasti poti ku\u0308ljes kinni, vo\u0303ta appi nu\u0308ri nuga ja libista see poti ja mullakihi vahele u\u0308mber kogu poti, et juuri vabastada."}, {"text_idx": "#000017", "text": "Vabasta o\u0303rnalt juurepall. Raputa u\u0308leliigne muld ettevaatlikult maha, et juuri mitte vigastada."}, {"text_idx": "#000018", "text": "Lo\u0303ika teravate ka\u0308a\u0308ride vo\u0303i noaga a\u0308ra ko\u0303ik mustad, mitteterved vo\u0303i na\u0308htavalt vigastatud juured. Poti ku\u0308lge kasvanud juurtega taimede puhul, kui plaanid nad samasse potti tagasi istutada, ka\u0308rbi juuremassist a\u0308ra kuni 2/3, alustades altpoolt ja ku\u0308lgedelt."}, {"text_idx": "#000019", "text": "Kui istutad taime u\u0308mber samasse potti, eemalda potist kogu vana muld ja pese poti siseku\u0308lgedelt kuuma veega maha sete."}, {"text_idx": "#000020", "text": "Aseta poti po\u0303hja 2\u20133 cm kiht kergkruusa. Selle asemel vo\u0303id kasutada ka savipoti kilde vms. Selle eesma\u0308rk on va\u0308ltida vettimist ning pakkuda vajalikku ruumi kastmisvee no\u0303rgumiseks."}, {"text_idx": "#000021", "text": "Aseta kergkruusa peale u 2\u20133 cm uut mulda, see on taimele piisav. Aseta taim sinna peale ning ta\u0308ida ettevaatlikult kogu pott mullaga. Vajuta mulda kergelt, et o\u0303huaugud saaksid ta\u0308idetud, kuid va\u0308ldi igati, et juured viga saaksid."}, {"text_idx": "#000022", "text": "Selleks, et muld pa\u0308a\u0308seks igale poole juurte vahele, vo\u0303id potti aeg-ajalt ka vastu to\u0308o\u0308lauda koputada. Va\u0308ldi vajutamisega mulla liiga tihkeks muutmist, sest see takistab drenaaz\u030ci ja viib kogu o\u0303hu mullast va\u0308lja."}, {"text_idx": "#000023", "text": "Poti u\u0308lemisest a\u0308a\u0308rest peaks 1\u20132 cm kastmsie jaoks vabaks ja\u0308a\u0308ma.Kasta kergelt, nii et muld on niiske, aga mitte la\u0308bima\u0308rg."}, {"text_idx": "#000024", "text": "Mullapinna vo\u0303id katta ka mults\u030ciga. See viimistleb pinda ja lisab dekoratiivsust, u\u0308htlasi va\u0308hendab aurustumist, kuid samas teeb mulla niiskuse kontrollimise raskemaks."}, {"text_idx": "#000025", "text": "Pa\u0308rast u\u0308mberistutamist vo\u0303ib taimel esineda lu\u0308hiajaline s\u030cokiperiood. A\u0308ra muretse \u2013 see on normaalne! Taimed vo\u0303ivad va\u0308lja na\u0308ha na\u0308rtsinud ja janused, kuid hoidu kastmisest va\u0308hemalt na\u0308dal pa\u0308rast u\u0308mberistutamist, et vigastatud juurtel oleks aega terveneda."}, {"text_idx": "#000026", "text": "Taastumisperioodil on hea asetada taimed jahedamasse, varjulisemasse kohta."}, {"text_idx": "#000027", "text": "Enamik istutamiseks mo\u0303eldud mullasegusid sisaldavad va\u0308etist. U\u0308leva\u0308etamise ja taime kahjustamise ennetamiseks a\u0308ra va\u0308eta taime umbes kuus na\u0308dalat pa\u0308rast u\u0308mberistutamist."}, {"text_idx": "#000028", "text": "Sinu toataimed saavad suurema osa oma toidust mullas leiduvatest toitainetest. Ajapikku need toitained va\u0308henevad. Oled ehk ma\u0308rganud, kuidas pa\u0308rast mitut hooaega kestnud lopsakat kasvu muutuvad taime uued kasvud a\u0308kitselt va\u0308iksemaks, lehed on vale va\u0308rvusega vo\u0303i na\u0308eb taim u\u0308ldiselt o\u0303nnetu va\u0308lja. Isegi kui va\u0308etad regulaarselt, annab u\u0308mber istutamine koos uue mullaga taimele turgutava annuse toitaineid, mida ta kasvamiseks ha\u0308dasti vajab."}, {"text_idx": "#000029", "text": "Kas oled ma\u0308rganud, et taime kastes valgub vesi koheselt poti po\u0303hja? Taime juured on to\u0303ena\u0308oliselt poti ku\u0308lge kasvanud \u2013 olukord, mis viitab taime meeleheitlikule vajadusele rohkema ruumi ja\u0308rele, misto\u0303ttu ta on oma juured ma\u0308ssinud u\u0308mber poti nii seest- kui ka va\u0308ljastpoolt. See loob kanaleid, mille kaudu vesi mullast lihtsalt la\u0308bi voolab. Sellises seisus juurte vabastamine la\u0308bi u\u0308mberistutamise aitab Su taimel saada vett, mida ta vajab oma janu kustutamiseks ja lehtede lopsakuse sa\u0308ilitamiseks."}, {"text_idx": "#000030", "text": "Ruumi hingata = uued kasvud"}, {"text_idx": "#000031", "text": "Ko\u0303igile meeldib saada pisut hingamisruumi, kaasa arvatud toataimed. Veel u\u0308ks po\u0303hjus, miks juuri poti ku\u0308ljest vabastada on uue kasvu soodustamine. Tugevam, kasvav juuresu\u0308steem aitab muuta Su taime o\u0303nnelikumaks ja kiiremini kasvavaks."}, {"text_idx": "#000032", "text": "Oled kunagi oma taimi u\u0308le kastnud? A\u0308ra muretse, seda juhtub ko\u0303igil. Probleemiks on juurema\u0308danik \u2013 kui juured saavad u\u0308lekastmise to\u0303ttu kahjustatud, muutuvad nad tumepruuniks vo\u0303i mustaks. Sellises staadiumis on nad haigustele vastuvo\u0303tlikud ning on tegelikult ka vo\u0303imetud vett imama (mis on ka po\u0303hjuseks, miks u\u0308lekastetud taimed na\u0308evad mo\u0303nikord janused va\u0308lja). Selliste juurde a\u0308ralo\u0303ikamine u\u0308mberistutamise ka\u0308igus aitab taimel u\u0308lekastmisest taastuda ning on parim kaitse seente ja haiguste vastu."}, {"text_idx": "#000033", "text": "Kui taimedel kitsaks la\u0308heb, saab paljusid neist eraldada, et tekiks rohkem ruumi ja samas saab nii ka uusi taimi! U\u0308mberistutamine on parim aeg, mil \"poegi\" emataimest eraldada vo\u0303i pistikutest uusi iseseisvaid taimi kasvatada."}, {"text_idx": "#000034", "text": "Kui taim on stressis, siis oota u\u0308mberistutamisega! Na\u0308iteks, kui ta on janust na\u0308rtsinud, on parem teda leotada, kuniks ta uuesti virgub. Samamoodi on targem va\u0308ltida u\u0308mberistutamist a\u0308a\u0308rmuslike ilmaolude korral, nt kuumalaine ajal, mis vo\u0303ivad taime stressi suurendada."}, {"text_idx": "#000035", "text": "Kui tekkis ku\u0308simusi, siis Hortese aednikud ootavad Sind no\u0303u ku\u0308sima! Lisaks leiad Hortesest ko\u0303ik vajaliku toataimede u\u0308mberistutamiseks: potid, mullad, va\u0308etised, kergkruusa, aiakindad, istutusku\u0308hvlid."}, {"text_idx": "#000036", "text": "Video: \u201cMaakodu aiakool\u201d 5. osa \u2013 Kuidas kevadel toataimi turgutada?"}, {"text_idx": "#000037", "text": "\"Maakodu aiakooli\" 5. osas na\u0308itab Maakodu tegevtoimetaja Eva Luigas kuidas kevadel toataimede uut k Loe edasi"}, {"text_idx": "#000039", "text": "Laagri Horteses toimunud parktilisel toataimede kevadise hoolduse koolitusel na\u0308itas tunnustatud aia Loe edasi"}, {"text_idx": "#000040", "text": "Tehisvalgus annab taimeso\u0303brale vabamad ka\u0308ed erinevate po\u0303nevate taimede kasvatamiseks kodustes tingi Loe edasi"}, {"text_idx": "#000041", "text": "Va\u0308rviku\u0308llane priimula tuletab meile meelde, et kevad on la\u0308henemas.\nPriimulate o\u0303ierohkus, nende Loe edasi"}, {"text_idx": "#000042", "text": "Toalillede muld Matogard 3l (pH 4,6-5,5) punane"}, {"text_idx": "#000043", "text": "Roheliste toataimede kastmisva\u0308etis Horticom 100g"}, {"text_idx": "#000044", "text": "Toitelahus o\u0303itsvatele taimedele Agrecol 30ml"}]